  Виталий Пронин Глазов та вакытэ шока удмуртлыкен. Отын ортче удмурт культуралы сӥзем толэзь.Пӧртэм пумо тунсыко ужрадъёсы кыстӥсько нылпиос но, мӧйыос но. Удмуртъёс гинэ уг, мукет выжыысь калыкъёс но асьсэлы тунсыкозэ кыло-адӟо. Озьы толэзь мытэмын удмурт кырӟанлы сӥзем «Удмурт гуръёс» фестивален. Уйпал ёросысь кырӟась-верась коллективъёсын тодматскыны мылкыд карисьёс данак люкаськизы.Трос калык вуылӥз ни уйпалась тодмо суредасьлэн Валерий Агафоновлэн «Мынам Удмуртие - мынам яратонэ» адӟытоназ но. Авторлэн ужъёсаз пыӵамын удмурт музъемлэн, инкуазьлэн шокамез, удмурт адямилэн сямыз. Ваньмыз туж огшоры, валамон кадь - та ик кыске учкисьёсты.Глазовысь Эшъяськон юртысь специалистъёс верамъя, толэзь куспын ортчозы на пӧртэм пумо мастер-классъёс, литературалы сӥзем кунокуа, удмурт кыллэн нуналэз, егитъёслы удмурт эктон ӝытъёс но трос мукетыз.Элина Васильева Туспуктӥз Владимир Беломорских Теги: Глазов Удмуртгуръёс Эшъяськонюрт  